Η ημικρανία είναι ένα είδος πονοκέφαλου. Εντοπίζεται κυρίως στο μισό μέρος του κεφαλιού. Ωστόσο, δεν είναι απαραίτητο να εμφανίζεται πάντα στο ήμισυ του κρανίου. Τις περισσότερες φορές, αποτελεί μία χρόνια κατάσταση, η οποία μπορεί να διαρκεί από μερικές ώρες έως και μέρες. Ο πόνος της ημικρανίας είναι εξαιρετικά έντονος, ενώ μπορεί να συνοδεύεται από ναυτία και τάση για εμετό και έντονη ενόχληση από ήχους και φως. Πολλές φορές, της ημικρανία προηγείται η αύρα, ένα αισθητικό σύμπτωμα, που μπορεί να είναι λάμψεις ή μουδιάσματα.